Stjórnarskipti hjá Læknafélagi Reykjavíkur Stjórnarskipti fóru fram í Læknafélagi Reykjavíkur ( LR ) á aðalfundi félagsins fimmtudaginn 14. mars sl . Kosið var í stjórn og meðstjórn félagsins og fulltrúar og nefndir skipaðar . Úr stjórn gengu Ólafur Þór Ævarsson , Margrét Georgsdóttir og Runólfur Pálsson . Úr meðstjórn gengu Georg Steinþórsson , Kjartan B. Örvar , Margrét Oddsdóttir og Samúel J. Samúelsson . Læknafélag Reykjavíkur er öflugt félag og langstærsta svæðafélag lækna en í því eru nú um 670 félagar . Fráfarandi stjórn hefur beitt sér fyrir því að efla sjálfsvitund og kjör lækna og stuðlað að umræðu um fjölbreytileika í rekstrarformum í heilbrigðisþjónustu . Á vegum félagsins hefur verið gerð lögfræðileg úttekt á einkarekinni heilbrigðisþjónustu og lagðar hafa verið fram tillögur um stöðu lækna í nýju skipulagi háskólasjúkrahúss . Stjórnin hefur hvatt til aukinnar samvinnu milli megin hluta heilbrigðisþjónustunnar , heilsugæslu , sjúkrahúss og sjálfstætt starfandi heilbrigðisfyrirtækja og læknastofa . Einnig hefur verið bryddað upp á þeim nýjungum að bjóða læknum þjálfun í framkomu í fjölmiðlum og læknar félagsins hafa veitt almenningi fræðslu um heilbrigði og sjúkdóma og tekið þátt í aukinni umræðu um heilbrigðismál í fjölmiðlum . Í stjórnartíð fráfarandi stjórnar hefur verið lögð áhersla á að auka samkennd lækna og innri styrk félagsins . Fræðslu - og skemmtikvöld hafa verið skipulögð með samblandi af fræðslu um læknisfræðilegt efni , fróðleik um efni ótengt læknisfræðinni og samveru með mökum yfir máltíð . Skapast hefur sú hefð að sá læknir sem stendur fyrir fræðslu kvöldsins skorar á þann sem næst á að fræða . Samvinna og gerð samninga sjálfstætt starfandi sérfræðilækna við Tryggingastofnun ríkisins ( TR ) er eitt veigamesta verkefni félagsins . Samninganefnd LR hefur starfað ötullega undir forystu Þórðar Sverrissonar og með mikilli samvinnu við samninganefnd TR og starfsmenn heilbrigðis - og fjármálaráðuneyta . Verulegur árangur hefur náðst í kjaramálum en auk hefðbundinnar samningagerðar hefur skapast góð samvinna LR og TR um skipulagningu þessa mikilvæga hluta heilbrigðisþjónustunnar í landinu . Þessi starfsemi tekur sífellt breytingum eftir þörf sjúklinga , með breyttum meðferðarmöguleikum og nýjungum í læknisfræði . Hlustað hefur verið á fagleg rök og ráðleggingar læknanna í samninganefndinni og einnig hefur verið haft samráð við lækna úr hinum ýmsu sérgreinum . Vekur það athygli innan stjórnkerfisins hve vel starfsemi sérfræðinga utan spítala er skipulögð og kostnaðargreining skýr . Samstarf þetta hefur vaxið stig af stigi síðustu árin og hefur verið farsælt og kemur það ekki á óvart þar sem læknarnir sjálfir , sem starfa í þessu kerfi og best þekkja til starfseminnar , hafa í vaxandi mæli haft áhrif til að skipuleggja þjónustuna . Mikilvægt er að tryggja áframhaldandi faglegt samstarf milli veitenda og greiðanda heilbrigðisþjónustunnar með þessum hætti og leyfa þessu einstaka samstarfi að þroskast áfram , því hér er um spennandi nýjung að ræða við skipulagningu í heilbrigðiskerfinu sem líkleg er til að tryggja fagleg gæði og jafnframt hagkvæmni í rekstri . Síðasta samkomulag við TR var gert 19. desember 2001 . Samningsbundið einingaverð var ákvarðað kr. 194,00 frá 1 janúar 2002 til 30. september 2002 . Breytingar voru gerðar á samninganefnd LR í vetur . Högni Óskarsson lét af störfum eftir að hafa starfað í nefndinni vel á annan áratug . Hefur Högni verið einn af virkustu og öflugustu samningamönnum nefndarinnar . Einnig hætti Karl Andersen eftir farsælt starf í nefndinni . Nýir í nefndinni eru Sveinn Geir Einarsson , Ólafur Þór Gunnarsson , Ingólfur Sveinsson og Guðjón Birgisson . Stefán Einar Matthíasson og Þórður Sverrisson formaður hafa borið hitann og þungann af störfum nefndarinnar síðustu árin og halda áfram störfum í nefndinni . Ég vil hér með nota tækifærið til að þakka samingamönnunum af alhug fyrir mikið og óeigingjarnt starf í þágu félagsins og fyrir faglegt framlag þeirra til bætts skipulags góðrar heilbrigðisþjónustu fyrir sjúklingana . Vil ég einnig þakka fráfarandi stjórn og meðstjórn fyrir sérstaklega ánægjulegt samstarf á undanförnum fjórum árum og óska nýrri stjórn , Óskari Einarssyni formanni , Sigurði Blöndal gjaldkera og Elínborgu Bárðardóttur ritara , velfarnaðar í störfum fyrir félagið okkar í framtíðinni . Fráfarandi formaður Læknafélags Reykjavíkur